Bună seara,

Vă transmitem anunțul oficial de deschidere a Sesiunii 2018 de Finanțare din Timbrul Arhitecturii, în atenția membrilor. Vă rugăm să îl popularizați prin toate mijloacele disponibile!

Vă mulțumim!

După cum am anunțat în urma ședinței Consiliului Național al OAR din 18 decembrie 2017, desfășurarea sesiunilor de finanțare a ofertelor culturale și editoriale 2018 se va desfășura conform calendarului disponibil pe site-ul OAR la adresa: <http://www.oar.archi/proiecte-culturale/sesiunea-de-finantare-nerambursabila-din-timbrul-arhitecturii-2018>

CONFORM CELOR ANUNȚATE, PREDAREA PROIECTELOR SE FACE PÂNĂ LA DATA DE 23 FEBRUARIE 2018, ORA 15:00 (LA SEDIUL OAR SAU DATA POȘTEI).

Și în acest an, documentația se va preda atât în format fizic cât și în format electronic, pentru a permite membrilor comisiilor să studieze dosarele și înaintea întâlnirii în plen a comisiilor.

Toate detaliile privind predarea proiectelor (în format fizic și electronic) se găsesc în documentul intitulat PROCEDURA PREDARE PROIECTE SESIUNEA DE FINANȚARE 2018, disponibil spre descărcare în atașament și pe site-ul OAR la adresa: <http://www.oar.archi/proiecte-culturale/sesiunea-de-finantare-nerambursabila-din-timbrul-arhitecturii-2018>

Sesiunile se desfășoară în conformitate cu Normele metodologice privind finanțarea de oferte culturale și proiecte editoriale din timbrul arhitecturii.

În sesiunea 2018, s-au prevăzut linii de finanțare pentru următoarele categorii de proiecte:

- proiecte culturale (derulate prin filialele teritoriale și/sau de organizații ale societății civile, operatori culturali etc.);

- programe de tip anuală (derulate prin filialele teritoriale);

- itinerări de expoziții (derulate prin filialele teritoriale și/sau de organizații ale societății civile, operatori culturali etc.);

- proiectele editoriale (cărți și periodice, derulate prin edituri sau asemenea).

Evaluarea proiectelor și obținerea/aprobarea finanțării se va face de către comisiile (a căror componență a fost aprobată în ședința CD/22.01.2018), după cum este menționat în hotărârile atașate la prezentul e-mail și disponibile pe site-ul OAR.

Documentația pentru solicitarea finanțării este cea prevăzută în Normele metodologice disponibile spre descărcare pe site-ul OAR, la adresa mai sus menționată.

VĂ RUGĂM SĂ PARCURGEȚI CU ATENȚIE TOATE ACESTE MATERIALE.

Dacă sunt necesare lămuriri suplimentare, ne puteți contacta:

* prin mail la adresa: [proiecteculturale@oar.archi](mailto:proiecteculturale@oar.archi)
* telefonic la numărul de telefon: (+4) 021.317.26.35

ATAȘAMENTE:

Norme de finanțare și documentația aferentă

PROCEDURA DE PREDARE PROIECTE SESIUNEA DE FINANȚARE 2018

Hotărâre CD OAR nr. 121/22.01.2018 - proiecte editoriale

Hotărâre CD OAR nr. 122/22.01.2018 - proiecte culturale